पावर रेंजर्स (फ़िल्म)

सबन्स पावर रेंजर्स (या केवल पावर रेंजर्स) २०१७ की एक अमेरिकी सुपरहीरो फिल्म है जो उसी नाम के फ्रेंचाइजी पर आधारित है। इस फ़िल्म को डीन इज़राइली द्वारा निर्देशित किया गया है और जॉन गतिन्स ने इसकी पटकथा लिखी है। यह पावर रेंजर्स पर आधारित तीसरी फिल्म है, और पिछली फिल्मों की एक रीबूट है। इस फिल्म में ताकतवर मॉर्फिन पावर रेंजर्स टेलीविजन श्रृंखला के मुख्य किरदार हैं, जिनका अभिनय डेक्र मोंटगोमेरी, नाओमी स्कॉट, आरजे साइलर, बेकी जी, लुडी लिन, बिल हैडर, ब्रायन क्रैनस्टन और एलिजाबेथ बैंक ने किया है।

पिछली फिल्मों की तरह ही निर्माता हैम सबन इस बार भी अपनी निवेश फर्म के तहत फिल्म का निर्माण करने के लिए आगे आए। सबन कैपिटल ग्रुप और लायंसगेट ने मई २०१४ में फिल्म की घोषणा की, और रॉबर्टो ओरसी को इसके निर्माता के रूप में जोड़ा गया था। फिल्मांकन पहले जनवरी २०१६ में शुरू होने वाला था, लेकिन इसे आगे बढ़ा दिया गया और यह २९ फरवरी को वैंकूवर में शुरू हुआ। २८ मई २०१६ को फिल्मांकन पूरा हो गया। अक्टूबर २०१६ में अतिरिक्त फिल्मांकन हुआ। मूल रूप से इसे २२ जुलाई २०१६ को रिलीज किया जाना निर्धारित था, लेकिन फिर लायंसगेट ने रिलीज़ तिथि २४ मार्च २०१७ तक आगे बढ़ा दी।

एलजीबीटीक्यू और ऑटिस्टिक सुपरहीरो को मुख्यधारा में प्रदर्शित करने वाली यह दुनिया की पहली ब्लॉकबस्टर फिल्म है। फिल्म २२ मार्च २०१७ को लॉस एंजिल्स में रीजेंसी ग्राम थियेटर में प्रीमियर हुई थी, और इसे २४ मार्च २०१७ को संयुक्त राज्य अमेरिका में रिलीज़ किया गया था। इसे रिलीज पर मिश्रित समीक्षाऐं प्राप्त हुई, आलोचनाऐं मुख्य रूप से इसके असमान लहजे, उत्पादों के प्लेसमेंट और स्रोत सामग्री से इसके विचलन पर केंद्रित रही, हालाँकि कलाकारों के अभिनय की (विशेष रूप से मोंटगोमेरी और साइलर की) प्रशंसा भी हुई। यह एक बॉक्स ऑफिस निराशा थी, जिसने १०० मिलियन डॉलर के बजट के मुकाबले १४२ मिलियन डॉलर की विश्वव्यापी कमाई करी।

पात्र

पावर रेंजर्स 
 डेक्र मोंटगोमेरी – जैसन ली स्कॉट / रेड रेंजर
 नाओमी स्कॉट – किम्बर्ली हार्ट / पिंक रेंजर
 आरजे साइलर – बिली क्रांस्टन / ब्लू रेंजर
 बेकी जी – ट्रिनी क्वान / येलो रेंजर
 लुडी लिन – जैक टेलर / ब्लैक रेंजर

सहयोगी तथा खलनायक 
 बिल हैडर – अल्फा ५
 ब्रायन क्रैनस्टन – जॉर्डन
 एलिजाबेथ बैंक्स – रीटा रेपुल्सा
 फ्रेड टाटासिओर – गोलदार

सहायक पात्र 
 डेविड डैनमैन – सैम स्कॉट
 कैरलाइन केव – बेवर्ली स्कॉट
 अंजलि जे – मैडी हार्ट
 पैट्रिक सबांगी – ट्रिनी के पिता
 एरिका केर्रा – ट्रिनी की माता
 कैडन मैग्नुसन – पर्ल स्कॉट
 फिओना फु – जैक की माता
 सराह ग्रे – अमांडा क्लार्क
 एमिली मेडिसन – रेबेका
 वेस्ली मैकइन्नेस – कॉल्ट वालेस
 जैमे कॉलिका] – अफसर बेबे
 मैट शिवली – डेमो
 गैरी चाक – कैप्टन बोवेन

संगीत 
ब्रायन टाइलर द्वारा संगीतबद्ध फिल्म की आधिकारिक साउंडट्रैक को पहले २४ मार्च 2017 को डिजिटल प्रारूप में, और फिर ४ अप्रैल को सीडी पर जारी किया गया था। वेरसे साराबांडे द्वारा यह एल्बम वितरित की गयी थी।

सन्दर्भ

विस्तृत पठन 
 PR Mini Production Notes FINAL()
 PR Production Notes 2()

बाहरी कड़ियाँ